CELEX: 32016R1054
Language: sk
Date: 2016-06-29 00:00:00
Title: Vykonávacie nariadenie Komisie (EÚ) 2016/1054 z 29. júna 2016, ktorým sa mení vykonávacie nariadenie Rady (EÚ) č. 1238/2013, ktorým sa ukladá konečné antidumpingové clo na dovoz fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike alebo odosielaných z Čínskej ľudovej republiky, a vykonávacie nariadenie Rady (EÚ) č. 1239/2013, ktorým sa ukladá konečné vyrovnávacie clo na dovoz fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike alebo odosielaných z Čínskej ľudovej republiky

30.6.2016   
            
            
               SK
            
            
               Úradný vestník Európskej únie
            
            
               L 173/44
            
         VYKONÁVACIE NARIADENIE KOMISIE (EÚ) 2016/1054
   z 29. júna 2016,
   ktorým sa mení vykonávacie nariadenie Rady (EÚ) č. 1238/2013, ktorým sa ukladá konečné antidumpingové clo na dovoz fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike alebo odosielaných z Čínskej ľudovej republiky, a vykonávacie nariadenie Rady (EÚ) č. 1239/2013, ktorým sa ukladá konečné vyrovnávacie clo na dovoz fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike alebo odosielaných z Čínskej ľudovej republiky
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1225/2009 z 30. novembra 2009 o ochrane proti dumpingovému dovozu z krajín, ktoré nie sú členmi Európskeho spoločenstva (1), a najmä na jeho článok 9 ods. 4 a článok 14 ods. 1,
   so zreteľom na nariadenie Rady (ES) č. 597/2009 z 11. júna 2009 o ochrane pred subvencovanými dovozmi z krajín, ktoré nie sú členmi Európskeho spoločenstva (2), a najmä na jeho článok 15 ods. 1 a článok 24 ods. 1,
   keďže:
   
               (1)
            
            
               Vykonávacím nariadením Rady (EÚ) č. 1238/2013 (3) Rada uložila konečné antidumpingové clo na dovoz fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike alebo odosielaných z Čínskej ľudovej republiky (ďalej len „ČĽR“) do Únie.
            
         
               (2)
            
            
               Vykonávacím nariadením Rady (EÚ) č. 1239/2013 (4) Rada takisto uložila konečné vyrovnávacie clo na dovoz fotovoltických modulov na báze kryštalického kremíka a hlavných komponentov (t. j. článkov) s pôvodom v ČĽR alebo odosielaných z ČĽR do Únie.
            
         
               (3)
            
            
               Spoločnosť Shanghai Chaori International Trading Co. Ltd (ďalej len „dotknutá spoločnosť“), doplnkový kód TARIC B872, podliehajúca individuálnej sadzbe antidumpingového cla vo výške 41,3 % a individuálnej sadzbe vyrovnávacieho cla vo výške 6,4 % oznámila Komisie zmenu svojho názvu na GCL System Integration Technology Co., Ltd.
            
         
               (4)
            
            
               V roku 2014 bol na dotknutú spoločnosť vyhlásený konkurz. Vo februári 2015 dotknutú spoločnosť nadobudla spoločnosť Jiangsu GCL Energy Co., Ltd, ktorá je súčasťou skupiny spoločností s doplnkovým kódom TARIC B850.
            
         
               (5)
            
            
               Dotknutá spoločnosť uviedla, že zmena jej názvu nemá vplyv na jej právo naďalej využívať individuálnu sadzbu antidumpingového cla a individuálnu sadzbu vyrovnávacieho cla, ktorá sa na ňu uplatňovala.
            
         
               (6)
            
            
               V dôsledku uvedeného nadobudnutia však dotknutá spoločnosť zmenila nielen svoj názov na GCL System Integration Technology Co., Ltd., ale sa takisto stala súčasťou skupiny spoločností s doplnkovým kódom TARIC B850 (5).
            
         
               (7)
            
            
               Dotknutá spoločnosť, ako aj skupina spoločností uvedená v odôvodnení 4 podliehajú individuálnej sadzbe antidumpingového cla vo výške 41,3 % a individuálnej sadzbe vyrovnávacieho cla vo výške 6,4 %. Komisia preto dospela k záveru, že zmena názvu nemá žiaden vplyv na zistenia podľa vykonávacích nariadení (EÚ) č. 1238/2013 a č. 1239/2013.
            
         
               (8)
            
            
               Komisia oznámila všetkým zainteresovaným stranám základné skutočnosti a úvahy, na základe ktorých plánovala zmeniť vykonávacie nariadenia (EÚ) č. 1238/2013 a č. 1239/2013. Uvedeným stranám sa poskytla lehota, v rámci ktorej mohli predložiť pripomienky týkajúce sa tohto zverejnenia. Pripomienky nepredložila žiadna strana.
            
         
               (9)
            
            
               Opatrenia stanovené v tomto nariadení sú v súlade so stanoviskom výboru zriadeného článkom 15 ods. 1 nariadenia (ES) č. 1225/2009,
            
         PRIJALA TOTO NARIADENIE:
   Článok 1
   Príloha I k vykonávaciemu nariadeniu (EÚ) č. 1238/2013 a príloha I k vykonávaciemu nariadeniu (EÚ) č. 1239/2013 sa menia v súlade s prílohou k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29. júna 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 343, 22.12.2009, s. 51.
   
      (2)  Ú. v. EÚ L 188, 18.7.2009, s. 93.
   
      (3)  Ú. v. EÚ L 325, 5.12.2013, s. 1.
   
      (4)  Ú. v. EÚ L 325, 5.12.2013, s. 66.
   
      (5)  Konkrétne Konca Solar Cell Co. Ltd., Suzhou GCL Photovoltaic Technology Co. Ltd, Jiangsu GCL Silicon Material Technology Development Co. Ltd, Jiangsu Zhongneng Polysilicon Technology Development Co. Ltd, GCL-Poly (Suzhou) Energy Limited, GCL-Poly Solar Power System Integration (Taicang) Co. Ltd, GCL SOLAR POWER (SUZHOU) LIMITED, GCL Solar System (Suzhou) Limited.
   
      PRÍLOHA
      Príloha I k vykonávaciemu nariadeniu (EÚ) č. 1238/2013 a príloha I k vykonávaciemu nariadeniu (EÚ) č. 1239/2013 sa menia takto:
      
                  1.
               
               
                  Zápis týkajúci sa doplnkového kódu TARIC B850 sa nahrádza takto:
                  
                              „GCL SOLAR POWER (SUZHOU) LIMITED
                              GCL-Poly Solar Power System Integration (Taicang) Co. Ltd
                              GCL Solar System (Suzhou) Limited
                              GCL-Poly (Suzhou) Energy Limited
                              Jiangsu GCL Silicon Material Technology Development Co. Ltd
                              Jiangsu Zhongneng Polysilicon Technology Development Co. Ltd
                              Konca Solar Cell Co. Ltd
                              Suzhou GCL Photovoltaic Technology Co. Ltd
                              GCL System Integration Technology Co., Ltd.
                           
                           
                              B850 “
                           
                        
            
                  2.
               
               
                  Zápis týkajúci sa doplnkového kódu TARIC B872 sa nahrádza takto:
                  
                              „Shanghai Chaori Solar Energy Science & Technology Co. Ltd
                           
                           
                              B872 “